**TURISTIČKO UGOSTITELJSKA ŠKOLA ANTONA ŠTIFANIĆA POREČ**

**PRVOMAJSKA 6**

**52440 POREČ**

**MB:03953556**

**OIB: 25253841250**

**KLASA: 400-02/20-01/02**

**UR.BROJ: 2167-01-21-5**

**I. IZMJENE I DOPUNE FINANCIJSKOG PLANA TURISTIČKO UGOSTITELJSKE ŠKOLE ANTONA ŠTIFANIĆA POREČ ZA 2021. GODINU I PROJEKCIJE ZA 2022. I 2023. GODINU**

**SAŽETAK DJELOKRUGA RADA ŠKOLE**

**NAZIV AKTIVNOSTI: A220101 Materijalni rashodi SŠ po kriterijima**

Opis programa: Materijalni i financijski rashodi škole u skladu sa Odlukom o kriterijima, mjerilima i načinu financiranja decentraliziranih funkcija SŠ.

Opći ciljevi: U školi se izvodi redovna, izborna, fakultativna, dodatna, dopunska nastava i izvannastavne aktivnosti sukladno Nastavnom planu i programu, Godišnjem planu i programu rada Škole, te Školskom kurikulumu.

Prioritet škole je kvalitetno obrazovanje i odgoj učenika

Posebni ciljevi: Stalnim usavršavanjem nastavnika, poticanjem učenika na izražavanje kreativnosti, talenata i sposobnosti, organiziranjem zajedničkih aktivnosti učenika i nastavnika, poticanjem razvoja pozitivnih vrijednosti

Ostvareni ciljevi aktivnosti i pokazatelji uspješnosti realizacije tih ciljeva:

 U prvih šest mjeseci 2021. godine, odnosno u drugom polugodištu šk. god. 2020./21. pohađa 250 učenika raspoređenih u 13 razrednih odjela: 8 razrednih odjela u četverogodišnjem trajanju ( 4 razredna odjela programa za zanimanje hotelijersko-turistički tehničar, 6 razredna odjela programa za zanimanje turističko-hotelijersko komercijalist i 3 razredna odjela u trogodišnjem trajanju (2 kombinirani razredni odjel s programima kuhar-konobar slastičar i 1 razredni odjel s programom za zanimanje kuhar-slastičar).

 U prvom polugodištu školske godine 2021/2022. školu pohađa 253 učenika raspoređenih u 12 razrednih odjela: 9 razrednih odjela u četverogodišnjem trajanju (4 razredna odjela programa za zanimanje hotelijersko-turistički tehničar, 5 razrednih odjela programa za zanimanje turističko-hotelijersko komercijalist i 3 razredna odjela u trogodišnjem trajanju (1 kombinirani razredni odjel programa za zanimanje kuhar i slastičar i 2 kombinirana odjela programa za zanimanja konobar, kuhar i slastičar ).

**NAZIV AKTIVNOSTI: 220102 Materijalni rashodi po stvarnom trošku**

Opis aktivnosti: Materijalni i financijski rashodi škole u skladu sa Odlukom o kriterijima, mjerilima i načinu financiranja decentraliziranih funkcija na temelju stvarnih troškova

Opći ciljevi: Ostvarivanje uvjeta rada i funkcioniranja ustanove

Posebni ciljevi: Ispunjenje obveza prema zakonskim odredbama i kolektivnom ugovoru

Osiguranje uvjeta za nastavu TZK.

Ostvareni ciljevi aktivnosti i pokazatelji uspješnosti realizacije tih ciljeva:

Naknade za prijevoz zaposlenika na posao i s posla isplaćivane su u skladu s važećim Kolektivnim ugovorom, a isplaćivane su temeljem redovnih zahtjeva zaposlenih za isplatu. Broj zaposlenih koji su ostvarivali pravo kretao se oko 23 , ovisno o trenutnom broju zaposlenih.

Izdatci za energente bili su manji od planiranoga zahvaljujući racionalnoj potrošnji i kontinuiranoj edukaciji zaposlenih i učenika, te klimatskom uvjetima.

Troškovi zakupnine za sportsku dvoranu temelje se na ugovoru sa Sportskom zajednicom Grada Poreča-Parenzo i Škole za koji je prethodno dobivena suglasnost osnivača, a temelj izračuna je za 26 sati nastave tjedno. Troškovi zakupnine su umanjeni zbog organizacije nastave po modelu B ili C radi pandemije COVIDA-19.

Premije osiguranja uplaćene su temeljem Odluke o objedinjenoj nabavi.

**NAZIV AKTIVNOSTI: A230184 ZAVIČAJNA NASTAVA**

Opis programa: Istra- Wellness destinacija

Opći ciljevi: istraživanje i prikupljanje podataka o ljekovitom bilju, termalnih i mineralnih voda, klime, zraka, mora i tradicionalnim metodama liječenja koje su se koristile u prošlosti.

Posebni ciljevi: izrada turističkog aranžmana i prezentacije na temu zdravstveni turizam u Hrvatskoj, Istri i wellness turizam

Ostvareni ciljevi programa: izrađen turistički aranžman, prezentacija, izlet Svetvinčenat-kaštel Morosini, Grimani, upoznavanje s domaćim tradicionalnim istarskim jelima

Pokazatelji uspješnosti realizacije tih ciljeva: izrada turističkog aranžmana, prezentacije, prijava na sljedeći projekt Zavičajne nastave s temom „To lito na pijatu“, itd.

**NAZIV PROGRAMA: PROGRAMI OBRAZOVANJA IZNAD STANDARDA**

Opis aktivnosti: **A230108 Učenje stranog jezika**

 Fakultativna nastava talijanskoga jezika za učenike od prvog do četvrtog razreda programa za zanimanje turističko-hotelijerski komercijalist financirana iz proračuna Grada Poreča-Parenzo

Opći ciljevi: Jačanje jezičnih kompetencija učenika

Posebni ciljevi: Učenje jezika sredine i razvijanje multikulturalnosti, kao i jačanje strukovnih kompetencija za rad u ugostiteljstvu i turizmu

Ostvareni ciljevi aktivnosti i pokazatelji uspješnosti realizacije tih ciljeva: Fakultativnom nastavom obuhvaćeno je 70 učenika.

Opis aktivnosti: **A230115 Ostali programi**

**Izvor financiranja: 55291 Grad Novigrad – Naš živi grad**

Opis programa: Grad Novigrad-Naš živi grad

Opći ciljevi: istražiti kako je Grad Novigrad uspio planirati i vrednovati korištenje svojih javnih prostora i površina na način da služe svim građanima grada. U posljednje vrijeme svjedočimo gubitku javnog prostora koji je kao društvena kategorija značajan za suživot svih nas jer se upravo ondje odražava odnos između nas kao pojedinaca i društva u kojem živimo. Cilj je projekta sudionike projekta osvijestiti koliko su takvi prostori i površine važni u našim gradovima jer nam boravak u javnom prostoru i njegovo korištenje daje priliku za anonimnost, ali i priliku da osjetimo lokalni mediteranski duh rive, korza, promatramo ribarske barke i sl. Prilika za to pruža nam Grad Novigrad budući da Novigrad ima dugogodišnje iskustvo u održivom planiranju javnog prostora i površina te općem dojmu da su stanovnici Novigradu zadovoljni svojim gradom.

Posebni ciljevi: osvješćivanje učenika i nastavnika o značaju javnog prostora u životu naših gradova i poticanje na razmišljanje o važnosti planiranja takvog prostora i površina koje treba biti za opće dobro javnosti i biti na raspolaganju svim građanima.

Ostvareni ciljevi programa: osnaživanje istraživačkih i komunikacijskih kompetencija, istraživanje pojma, uloge i funkcije javnog prostora, kako bi trebao izgledati, koju funkciju ispunjavati, te prema kojim načelima trebamo oblikovati prostore i površine, poticanje lokalne zajednice u promišljanju o javnim površinama

Pokazatelji uspješnosti realizacije tih ciljeva: terenska nastava, intervjui, izrada foto i video dokumentacije te karata s lokacijama javnih površina.

Opis aktivnosti: **A230115 Ostali programi**

**Izvor financiranja: 55348 (Grad Poreč)**

Iz proračuna Grada Poreča-Parenzo financiraju se aktivnosti iz školskoga kurikuluma, a to su međunarodna strukovna natjecanja, međunarodna razmjena i suradnja, aktivnosti u AEHT-u, Dani otvorene nastave, te sudjelovanje na regionalnom natjecanju učenika turističko-ugostiteljskih škola Gastro. Aktivnosti su provedene dijelom uživo u Školi dijelom virtualno na daljinu radi pandemije COVIDA-19.

Opći ciljevi: Jačanje strukovnih kompetencija učenika

Posebni ciljevi: Poticanje kreativnosti i timskoga rada, priprema za izlazak na tržište rada, povezivanje s potencijalnim poslodavcima, promocija zanimanja i promocija Škole.

Ostvareni ciljevi: sudjelovanje učenika na Worldskills natjecanju, sudjelovanje učenika na AEHT natjecanju u online izdanju, sudjelovanje i organizacija Dana otvorenih vrata pod novim nazivom Put u budućnost, realizacija Dana otvorenih vrata na daljinu u 1. i u 2.polugodištu, realizacija Eko dana na daljinu.

Pokazatelji uspješnosti realizacije programa: zadovoljstvo učenika-pokazatelj rezultati anketa, zadovoljstvo roditelja- pokazatelj rezultati anketa, objavljeni članci u medijima, bolja promidžba škole, veći upis učenika u školu.

Opis aktivnosti: **A240202 – Investicijsko održavanje**

Odobrena sredstva za sanaciju krovišta na zgradi škole.

Opći ciljevi: Popravak krovišta zbog dotrajalosti i sanacija na pojedinim mjestima radi prokišnjavanja.

Posebni ciljevi: Kvalitetniji prostor za učenike s obzirom da se neke učionice nalaze ispod krovišta.

Ostvareni ciljevi: Krov je saniran sukladno unaprijed dogovorenom planu.

Opis aktivnosti: **K240601 – Školski namještaj**

Odobrena sredstva za kupnju novog zamrzivača

Opći ciljevi: Zamjena rashodovanog zamrzivača radi neispravnosti.

Posebni ciljevi: Mogućnost odlaganja hrane za izvođenje praktičnih vježbi u kabinetima kuharstva i posluživanja.

Ostvareni ciljevi: Nabava novog zamrzivača i zamjena s neispravnim.

Opis aktivnosti: **K240602 – Opremanje biblioteke**

Odobrena sredstva za kupnju knjiga u knjižnici škole.

Opći ciljevi: Obogaćena zbirka knjiga u knjižnici

Posebni ciljevi: Povećan broj knjiga za učenike koje mogu posuditi u knjižnici kao obaveznu lektiru.

Ostvareni ciljevi: Kupnja novih udžbenika koje stoje na raspolaganju učenicima škole.

**NAZIV AKTIVNOSTI: A230168 EU projekti**

 U Školi se trenutno provode tri projekta iz programa Erasmus +, Ključna aktivnost 2-strateška partnerstva među školama:

LOST IN SPACE- Projekt ima cilj popularizirati znanost, upoznati učenike s glavnim obilježjima znanosti s posebnim naglaskom na astronomiji. Započeo je 01.09.2018. te traje do 30.06.2021.god. U projekt su uključene partner škole iz Engleske, Grčke, Španjolske, Francuske, Italije, te naša škola iz Hrvatske.

SMITTEN KITCHEN-A THYME TO EAT- Cilj projekta u koji su uključene partnerske škole iz Engleske, Portugala, Poljske, Italije, te naša škola je proširiti znanja vezana uz pripremu hrane i naglasiti ulogu koju zdrava prehrana igra u našem životu. Tijekom projekta koji je započeo 2018. god. i trajao je tri godine do30.06.2021. godine učenici su se upoznali s tradicionalnom kuhinjom u partnerskim državama, sudjelovali na raznim radionicama i projektnim sastancima. Vještine stečene tijekom provedbe iskoristit ćemo kao sredstvo za razvijanje povezanosti lokalne zajednice, socijalne uključenosti i razmjenu primjera dobre prakse s projektnim partnerima i lokalnom zajednicom.

NO BOUNDS IN LEARNING- Cilj projekta je kreiranje obrazovnih materijala koji će se koristiti u nastavi u skladu s individualnim posebnostima i karakteristikama učenika. Tijekom projekta koji je započeo 2018.god. i traje do 31.08.2021. sudionici nastavnici bavit će se izradom i pronalaženjem strategija i materijala koji će im pomoći u radu s učenicima koji imaju poteškoće u učenju. U ovom projektu osim naše škole sudjeluju i škole iz Španjolske, Italije, Turske, Portugala i Grčke.

Ostvareni ciljevi: Produljen rok provedbe projekata zbog epidemije COVIDA-19 i nemogućnosti realizacije projektnih mobilnosti. Održana su tri virtualna sastanka među projektnim partnerima, te dvije virtualne mobilnosti u trajanju svaka od 5 dana tijekom proljeća 2021.godine

Pokazatelji uspješnosti realizacije programa: Snimka projektnih sastanaka, zadovoljstvo učenika, nastavnika, roditelja, lokalne zajednice, završno izvješće projekata

**NAZIV AKTIVNOSTI: VLASTITI PRIHODI**

Opis aktivnosti: **A230169 Obrazovanje odraslih**

U sustav obrazovanja odraslih bila su uključena 4 polaznika u programu prekvalifikacije i doškolovanja u zanimanja kuhar i hotelijersko-turistički tehničar. Za polaznike je organiziran konzultativno-instruktivni oblik nastave.

Opći ciljevi: Poticanje cjeloživotnoga učenja, razvoj strukovnih kompetencija

Posebni ciljevi: Lakše zapošljavanje polaznika: Suradnja obrazovnoga sustava i realnoga sektora

Ostvareni ciljevi aktivnosti i pokazatelji uspješnosti realizacije tih ciljeva: Jedan je odrasli polaznik stekao je zvanje kuhara, te dva hotelijersko-turistička tehničara što im je omogućilo zaposlenje, povoljniji radni status i mogućnost napredovanja.

Opis aktivnosti: **A230165 Učenički servis**

U sustav obrazovanja odraslih posredovanje prilikom sezonskog zapošljavanja učenika

Opći ciljevi: Poticanje, motiviranje učenika. Jačanje strukovnih kompetencija i bolja pripremljenost za izlazak na tržište rada. Sredstva koristiti za redovno poslovanje škole i nabavu osnovnih sredstava za učenike.

Posebni ciljevi: Lakše zapošljavanje polaznika i suradnja obrazovnoga sustava i realnoga sektora

Ostvareni ciljevi: ostvareno zapošljavanje učenika putem učeničkog servisa tijekom 2020.god., u manjem broju nego prethodnih godina radi manje potrebe za zapošljavanjem u sektoru turizma i ugostiteljstva radi situacije vezane uz COVID-19.

Pokazatelji uspješnosti realizacije ciljeva: ostvareni ugovori o povremenom radu redovitih učenika za vrijeme ljetnog roka.